Paid tha Cost to Be da Boss
Paid tha Cost to Be da Boss (სტილიზებული, როგორც Paid tha Cost to Be da Bo$$) — ამერიკელი რეპერ სნუპ დოგის მეექვსე სტუდიური ალბომი, რომელიც გამოვიდა 2002 წელს. იგი გაიყიდა 1,300,000 ასლის ოდენობით. ალბომიდან გამოვიდა ორი სინგლი, From tha Chuuuch to da Palace და Beautiful. ორივე მათგანზე იმუშავა ფარელმა, მაგრამ იგი ჩნდება მხოლოდ მეორე სინგლის მუსიკალურ ვიდეოში (რომელიც ბრაზილიაში გადაიღეს). მწვავე პრობლემა წარმოიშვა მაშინ, როდესაც 2003 წლის 24 მარტს სნუპის წინააღმდეგ სასამართლოში შეტანილი იქნა სარჩელი. მის მიხედვით, ანონიმური მამაკაცი კალიფორნიიდან ამტკიცებდა, რომ მის სიცოცხლეს ემუქრება საფრთხე, ვინაიდან ალბომის ბოლოს მოთავსებული Pimp Slapp'd სინამდვილეში აგებულია მის მიერ სნუპის ავტომოპასუხეზე დატოვებულ გზავნილზე. იგი მოითხოვდა ალბომის გაყიდვის შეჩერებას, ვინაიდან აღნიშნულ პიროვნებას რეალურ ცხოვრებაში კვლავ აქვს ურთიერთობა გარკვეულ განგსტერულ დაჯგუფებებთან. მაგრამ მოსამართლემ საქმე შეაჩერა, ვინაიდან ცნობილია, რომ პირადულობა არასოდეს არის დაცული, როდესაც რომელიმე პირი საკუთარ გზავნილს ტოვებს მეორე პირის ხმისჩამწერ მოწყობილობაზე.